67 



ceptar i termolabilne komponente t. zv. komplement. Am- 

 boceptar se nalazi samo u imunserumu, dok komplementa ima i 

 u normalnom serumu. Grijanjem na 56^ C možemo u imunserumu 

 komplement uništiti, te takav imunserum zovemo inaktiviranim 

 serumom. 



Toliko kaže gotova teorija, a mi ćemo kušati ovu teoriju 

 pomoću Ehrlichove hipoteze bar donekle razjasniti. Ehrlich 

 je postavio svojedobno hipotezu, da svaka protoplazma žive 

 stanice sastoji od dva kompleksa atoma, od kojih jedan obavlja 

 sve glavne kemijske funkcije stanice (Leistungskern), dok drugi 

 prima samo kemijake supstance, koje pridolaze izvana — t. zv. 

 receptor (Seitenketten, po čemu ima teorija naziv Sei- 

 tenkettentheorie). Na temelju ove predodžbe predočuje si 

 Ehrlich djelovanje toksina na slijedeći način: Svaki otrov, 

 t. j. toksin ima dvije grupe, haptofornu i toksofornu, od kojih 

 se obje kemijski vežu na iste grupe receptora stanice. Pošto su 

 toksini vezani na receptor, to stanica stvara novi receptor, koji 

 može nove toksine da veže. Pri tom se receptori stvaraju u 

 tolikoj množini, da se konačno od preopterećene stanice otrgnu 

 i slobodno kolaju u krvi, te kao t. zv. antitoksini, da svaki toksin 

 u krvi vežu — u čemu i sastoji protuotrovno djelovanje. U ovom 

 slučaju imade receptor samo jednu haptofornu grupu, dok može 

 imati i dvije (haptofornu i aglutinirajuću) ili opet dvije nejednake 

 haptoforne grupe, a to je t. zv. amboceptor. Ovaj je amboceptor 

 u stanju, da u krvi slobodan veže komplement i čini s njim 

 zajedno hemolizin, koji može, da rastvara krv. 



Na temelju ovog teoretskog postulata izradili su Bor de t i 

 Gengou metodu, kojom možemo antigene specificirati. Ta 

 metoda naziva se danas općeno fiksacija ili spajanje 

 komplementa (Fixation d'alexine). 



Način je te metode — kako ju Gohlke opisuje — slije- 

 deći: U epruveti se pomiješa antigen (n. pr. bilinska bjelanče- 

 vina) sa svojim homolognim inaktiviranim (bez komplementa) 

 serumom uz dodatak komplementa, na pr. čistog seruma kunićeve 

 krvi. Poslije jednog sata doda se k tome kozje krvi i imunseruma 

 kozje krvi, koji je također inaktiviran (lišen komplementa). Cr- 

 vena krvna tjelešca, amboceptor i komplement čine zajedno 

 hemolitički sistem. U ovom sistemu mogu dakle nastati slije- 

 deća dva slučaja: 



